যশোরে ব্যবসায়ীকে গলায় ছুরিকাঘাতে হত্যা
যশোরে মহিদুল ইসলাম সাফা (৩৭) নামে এক মোটর পার্টস ব্যবসায়ীর গলায় ছুরি মেরে হত্যা করেছে দুর্বৃত্তরা। মঙ্গলবার সন্ধ্যা ৭টার দিকে শহরের ঈদগাহ মোড়ে এ ঘটনা ঘটে।







নিহত মহিদুল ইসলাম সাফা শার্শা উপজেলার ধান্যখোলা গ্রামের নবিছ উদ্দিন মোড়লের ছেলে ও শহরের আরএন রোডে এইচএম মোটর পার্টসের মালিক ছিলেন। তিনি শহরের খালধার রোড এলাকার ভাড়াটিয়া।




যশোর কোতোয়ালি থানার ওসি অপূর্ব হাসান বলেন, পূর্বশত্রুতার জের ধরে মহিদুল ইসলামকে গলায় ছুরি মেরে হত্যা করা হয়েছে।
প্রত্যক্ষদর্শী ও এইচএম মোটর পার্টসের কর্মচারী মোতালেব হোসেন টুটুল বলেন, মঙ্গলবার সন্ধ্যায় কিছু কাগজপত্র ফটোকপি করার জন্য মহিদুল ইসলাম সাফা ভাইকে মোটরসাইকেলের পেছনে বসিয়ে শহরের ঈদগাহ মোড়ে যাই। মাসুদ এন্টারপ্রাইজের সামনে মোটরসাইকেল থামাতে দুজন দুর্বৃত্ত সাফা ভাইয়ের গলায় ছুরির পোচ বসিয়ে দেয়। আমি ফিরে তাকাতেই দুর্বৃত্তরা পালিয়ে যায়।
তিনি জানান, সাফা ভাইকে উদ্ধার করে যশোর জেনারেল হাসপাতালে নিলে সার্জারি ওয়ার্ডের চিকিৎসক মাসুদুর রহমান তাকে মৃত ঘোষণা করেন।

যশোরে মহিদুল ইসলাম সাফা (৩৭) নামে এক মোটর পার্টস ব্যবসায়ীর গলায় ছুরি মেরে হত্যা করেছে দুর্বৃত্তরা। মঙ্গলবার সন্ধ্যা ৭টার দিকে শহরের ঈদগাহ মোড়ে এ ঘটনা ঘটে।